Publication: Magyar Közlöny
Issue: MK-2001-106 (Year: 2001, Number: 106)
Era: 1990-2004
Section: 1/2001. (II. 28.) ISM rendelet módosításáról
Paragraph Index: 8

1. § Az ifjúsági és sportminiszter által adományozható kitüntetésekről és elismerő oklevélről szóló 1/2001. (II. 28.) ISM rendelet (a továbbiakban: R.) 1. §-ának (1) bekezdése helyébe a következő rendelkezés lép: „(1) Az ifjúsági és sportminiszter (a továbbiakban: miniszter) azok részére, akik példamutató, kiemelkedő tevékenységükkel elősegítették a gyermekek és fiatalok érdekeinek érvényesülését, a gyermek és ifjúsági korosztályok élethelyzetének jobbítását; az ifjúság egészséges életmódra nevelését; illetve a mozgásgazdag életmód elterjesztése által a sport társadalmilag hasznos értékeinek és magyar sportsikerek elérését, továbbá a fogyatékosok sportjának fejlesztése által a fogyatékosok esélyegyenlőségének erősítését; valamint a kábítószerek és a szenvedélybetegségek elleni küzdelem eredményességét; a (2) bekezdésben foglalt kitüntetéseket, a (3) bekezdésben meghatározott okleveleket és a (4) bekezdésben meghatározott címet alapítja.”

Source: https://magyarkozlony.hu/hivatalos-lapok/a4a115cc9ce73a59bd740142fe8255e4cb31bb9a/dokumentumok/1113d6b5af609c7c7de18137d083f0827018d868/letoltes